**«Қазақстан Республикасының кейбір заңнамалық актілеріне еңбек**

**мәселелері бойынша өзгерістер мен толықтырулар енгізу туралы»**

**ҚР Заңын іске асыру жөніндегі кәсіподақ органдарының**

**міндеттері туралы**

**АҚПАРАТ**

«Қазақстан Республикасының кейбір заңнамалық актілеріне еңбек мәселелері бойынша өзгерістер мен толықтырулар енгізу» туралы Қазақстан Республикасының 2020 жылғы 4 мамырдағы № 321-VI Заңымен, Қазақстан Республикасының Еңбек кодексіне және басқа да заңнамалық актілерге еңбек қатынастарын реттеу мәселелері бойынша өзгерістер енгізілді. Қабылданған заңнамалық актінің жұмысына, түрлі деңгейдегі жұмыс тобының құрамына Салалық кәсіподақ өкілдері белсенді қатысты. Кәсіподақ қоғамдастығының келісілген іс-әрекетінің нәтижесінде еңбек қатынастары мүдделерінің теңгерімін біршама үйлестіруге қол жеткізілді.

Кәсіподақтар үшін аса маңыздысы – жұмыс берушілер мен қызметкерлер өкілдерінің өзара қатынасын реттеуге жаңа тәсілді айқындайтын нормалар болып табылады.

Атап айтқанда, қызметкерлердің өкілдігіне қатысты өзгертулер енгізілді. Енді қызметкерлердің мүдделерін оларға берілген өкілеттік шегінде ҚР «Кәсіподақтар туралы» Заңына сәйкес кәсіподақ органдары, олар болмаған жағдайда – сайланбалы өкілдері білдіреді.

Егер кәсіподақтағы қызметкерлер мүшелігі ұйым қызметкерлерінің штаттық санының жартысынан аз болса, онда қызметкерлердің мүдделерін кәсіподақтар мен сайланбалы өкілдері білдіреді.

Жұмыс беруші мен қызметкерлер арасында келіссөздерді, егер аталған ұйымда кәсіподақ құрылған болса, онда оның қатысуынсыз жүргізуге жол берілмейді. Келісу комиссиясын құру мәселесі шешілді, енді бұл міндет жұмыс берушіге жүктеледі.

Заңмен белгіленгендей, жұмыс берушілер қызметкерлерге тең еңбекке тең еңбекақы төлеумен қатар ешқандай кемсітушіліксіз тең өндірістік-тұрмыстық жағдай қамтамасыз етуге де міндетті.

Қызметкердің жұмыстан заңсыз шеттетілуі жағдайындағы құқықтары кеңейтілді.

Заңнамадан осы уақытқа дейін еңбек шартына жұмыс берушінің еңбек шартында тараптармен анықталған мөлшерде өтемақылық төлеммен еңбек шартын бұзуға құқығын қосу мүмкіндігі алынып тасталды.

Енді қызметкер біржақты тәртіпте еңбек шартын бұзу туралы өз арызын қайтарып ала алады.

Түнгі жұмыс уақытының мереке немесе демалыс күнімен сәйкес келуі кезінде еңбекақы түнгі сағаттарға және мереке немесе демалыс күндеріндегі сағаттарға бөлек төленетіні жаңа енгізіліммен белгіленді.

Қызметкердің қосымша жұмысты орындаудан бас тарту құқығы көзделген.

Шұғыл әскери қызметке немесе әскери жиынға шақырылуға тиіс қызметкерлер үшін кепілдіктер кеңейтілген.

Әлеуметтік әріптестік тараптары өкілдерінің құрамына өзгертулер енгізілді.

Қабылданған заңмен Қазақстан Республикасының 2014 жылғы 27 маусымдағы «Кәсіподақтар туралы» № 211-V Заңына өзгерістер мен толықтырулар енгізілді.

Жұмыс берушілер өкілдерінің кез келген деңгейдегі сайланбалы кәсіподақ органдарына қатысуына тыйым салынуы кәсіподақтар үшін аса маңызды болып табылады.

Кәсіподақтардың өз мәртебесін растау мерзімі алты айдан бір жылға дейін өзгертілді.

Кәсіподақтардың міндетті қауымдастығы заңмен күшін жойды.

Республикалық кәсіподақтар бірлестігінің, аумақтық кәсіподақтар бірлестігінің, салалық кәсіподақтың әлеуметтік әріптестік пен әлеуметтік және еңбек қатынастарын реттеу жөніндегі тиісті комиссияларға қатысу үшін тиісті мемлекеттік органға ресми хабарлау міндеті белгіленді.

Кәсіподақтарға жұмыс берушіге негізгі жұмысынан босатылмаған сайланбалы кәсіподақ органдарының мүшелері туралы сайланған немесе қайта сайланған күннен бастап үш жұмыс күні ішінде ақпарат беру туралы жаңа міндет жүктелді.

Кәсіподақ Кеңесінің құқықтық бөлімі мүшелік ұйымдарға кәсіподақ оқуын өткізу және тәжірибелік қызметте қолдану үшін қабылданған заңға түсініктемелер әзірлеп жіберді. Заңнаманың жаңа енгізіліміне нақты түсініктеме Кәсіподақ сайтында, әлеуметтік желілерде жарияланды.

**Төрайым орынбасары В. Беженаров**